Kastor (zvijezda)
Kastor (α Geminorum, Apollo ili Castor) je druga zvijezda po sjajnosti u sazviježđu Blizanci. Prividni sjaj iznosi 1.58 a udaljena je 51 sg od Sunca. Kastor je vizuelna dvostruka zvijezda. Vizuelne komponente međusobno su udaljene 6 uglovnih sekundi, njihova revolucija iznosi 467 godina, a svaka je istovremeno i spektroskopijski dvostruka zvijezda. Kastor ima i tamnijeg pratioca koji se sastoji od dva crvena patuljka. Za Kastor se time može reći da je u stvari šesterostruka zvijezda. Na arapskom se ova zvijezda naziva i glava prvog blizanca ( Al-Ras al-Taum al-Muqadim) . Pored toga ima još i treća komponenta, radi se o promjenljivoj zvijezdi YY Geminorum.